ኣብ ዝተፈላለዩ ሰባት ብዛዕባ ወርሓዊ ፅግያት ዘሎ ነውሪ ኣበሃህላን ርድኢትን ንምስባር፡ ጓል ኣንስተይቲ ምስ ባፅሐት ብዛዕባ ኣብ ኣካላ ዝረኣዩ ክስተታት ብግልጺ ምዝራብ የድሊ። እዚ ተፈጥርኣዊ ውህብቶ ዕድመአን ካብ 10 ክሳብ 14 ኣብ ዘለዋ ደቂ ኣንስትዮ ክጅምር ይኽእል። ካብ 45 ክሳብ 50 ኣብ ዘሎ ክሊ ዕድመ ድማ ዑደቱ የቋርፅ። ወርሓዊ ፅግያት ብተፈጥሮ ንስርዓተ ምርባሕ ዝተዳለወ እንቋቑሖ ጓል ኣንስተይቲ እንከይተራብሐ እንትተርፍ ዝፈስስ ደም ወይ ድማ ሕጊ ተፈጥሮ እዩ። ዑደት ወርሓዊ ፅግያት ኣብ ነፍሲ ወከፍ 28 መዓልታት ዝረኣይ እንትኸውን፡ ኣብ ክልተ ብርክታት ዝተኸፈለ እዩ። እዞም ክልተ ብርክታት ነንሕድሕዶም ዝፈላለይሉ ድማ፡ ጥንሲ ክፍጠረሉ ኣብ ዝኽእል ግዘ እዩ። ምንጪ ስእሊ, iStock መዓዝ እዩ ዝጅምር?
